Jiżdiedu bi tnejn il-vittmi tal-Covid-19 f'pajjiżna Il-Ministeru għas-Saħħa għadu kemm kkonferma li żewġ anzjani mietu waqt li kienu pożittivi għall-Covid-19. Fl-ewwel każ anzjan ta' 64 sena, li kien ikkonfermat pożittiv għall-Covid-19 fl-20 ta' Novembru, miet ilbieraħ fl-Isptar Mater Dei. Fit-tieni każ anzjan ta' 74 sena, li kien ikkonfermat pożittiv għall-Covid-19 fil-25 ta' Novembru, miet ilbieraħ fl-Isptar Mater Dei. Il-Ministeru għas-Saħħa, filwaqt li ta l-kondoljanzi lill-familjari tal-anzjani, appella biex kulħadd jimxi mal-miżuri ta' prevenzjoni. B'hekk biss nistgħu nipproteġu lil dawk l-aktar vulnerabbli fis-soċjetà tagħna.